#  אב תשפ"ג

# אוגוסט 2023

לתלמידי/ות שנה א' ברוכים/ות הבאים/ות ושלום רב,

ברכות על קבלתכם/ן ללימודים בפקולטה למשפטים. אנו מאחלים לכם/ן הצלחה והנאה בלימודים.

**שנת הלימודים תשפ"ד תיפתח ביום ראשון, ל' בתשרי תשפ"ד, 15 באוקטובר 2023.**

להלן מידע על סדרי הרישום והלימודים:

1. **תכנית האוריינטציה**- **ימים שני עד חמישי 9-12/10/2023.**

במהלך ימים אלו יעבירו לכם/ן מדריכי/ות האוריינטציה, תלמידים/ות משנים מתקדמות, תכנים לקראת הלימודים בפקולטה, ובהם כיצד לקרוא חוקים ופסקי דין, מושגי יסוד ועוד.

לו"ז ותכנית מפורטת מפורסמים [באתר הפקולטה](https://law.tau.ac.il/New_Students_Orientation). אל תשכחו להצטרף לקבוצת הפייסבוק! ([אוריינטציה תשפ"ד – משפטים אוניברסיטת תל אביב](https://www.facebook.com/groups/1074057189853729/))

1. **מערכת השעות של שנה א'** הינה מערכת מובנית הבנויה מקורסי חובה. תלמידי/ות שנה א' מחולקים לשני מסלולים, א1 ו- א2, כאשר אין הבדלים מבחינת התכנים בין המסלולים. ברישום תתבקשו לבחור אחד משני המסלולים, וכן לבחור בין קורס מבוא למשפט עברי מורחב לבין הצירוף מבוא למשפט עברי ומבוא למשפט מוסלמי.

עליכם/ן לבדוק את המסלולים וכן את לוח הבחינות טרם הרישום.

1. **הרישום לקורסים של שנה א':**

הרישום נעשה באמצעות האינטרנט בשיטת המכרז "בידינג" ([אתר הבידינג](https://www.ims.tau.ac.il/Bidd/)), זוהי מערכת ממוחשבת אליה מזינ/ה התלמיד/ה את העדפותיו/יה, והיא משבצת לקבוצות לימוד על פי מספר המקומות בהן. הרישום במערכת הבידינג מתבצע מהמחשב האישי שלכם/ן. גישה למערכת מידע אישי מחו"ל תיעשה דרך VPN- הסבר בקישור: <https://computing.tau.ac.il/helpdesk/remote-access/communication/vpn> .

 **חובה לשלם את המקדמה של שכר הלימוד לשנה"ל תשפ"ד כתנאי לביצוע הבידינג.**

**מועדי הרישום:**

מקצה ראשון- יתקיים **מיום חמישי 7.9.2023 בשעה 11:00  עד יום שני 11.9.2023 בשעה 10:00.**

מקצה שני -יתקיים **מיום ראשון 14.9.2023 בשעה 11:00 עד יום רביעי 20.9.2023 בשעה 10:00.**

המקצה השני מיועד לתלמידים אשר לא הספיקו להירשם במקצה הראשון או לתלמידים/ות המעוניינים/ות לשנות את הבחירה שלהם/ן בקורס: מבוא למשפט עברי מורחב/מבוא למשפט עברי ומבוא למשפט מוסלמי בלבד.

**הנחיות לביצוע הרישום:**

**שלב I – מסכי המנות**

במסך זה עליכם/ן לסמן בדירוג את **כל** הקבוצות - סדר סימון הדירוג מגדיר את העדיפויות המבוקשות.

1. מסלול א1 קבוצות 01-06
2. מסלול א2 קבוצות 10-15
3. מבוא למשפט עברי מורחב
4. מבוא למשפט עברי ומוסלמי

מסלול א1

מסלול א2

**שלב II - ניקוד במסך הבקשה**

1. יש לשים לב כי אופן העברת הנקודות מסומן כאוטומטי ולהקצות 5 נקודות לקבוצה הרצויה ולהקצות "0" לקבוצות שנותרו.

למסלול א1 יש להקצות 5 נקודות לקבוצה הרצויה (01-06)

למסלול א2 יש להקצות 5 נקודות לקבוצה הרצויה (10-15)

1. בנוסף, יש להקצות 5 נקודות **לאחד** משני הקורסים מבוא למשפט עברי מורחב או מבוא למשפט עברי ומבוא למשפט מוסלמי.
2. הרישום לקורסים לא מתחשב במועד הקלדת הנתונים וה"מכרז" מתבצע עם תום מועד ההשתתפות בו. סטודנט/ית יכול/ה להזין את הניקוד בזמן הנוח לו/ה, במסגרת הימים והמועדים שהוקצו לו/ה. יש אפשרות לשנות את הבקשה במהלך ימי ההזנה. הבידינגהיא מערכת אוטומטית ונסגרת בדיוק בשעה 10:00.

**שימו לב! הבקשה האחרונה היא הקובעת**.

1. **סיום הזנת הנתונים**-לאחר סיום הזנת הנתונים יש להקיש על "כפתור" הרישום ואישור הבקשה. מומלץ להקיש על "כפתור" הסיום כדי לקבל **דף ערוך להדפסת** **אישור הבקשה**. "קבלה" זו אינה מהווה אישור על תוצאות השיבוץ הסופי לקבוצה כלשהי.

**בסיום הניקוד יש ללחוץ על רישום על מנת שהבקשה תישמר.**



**נקודות חשובות:**

* סטודנטים/ות הרשומים/ות לחוג נוסף, במקביל ללימודי המשפטים, עושים בידינג פעמיים. פעם במשפטים ופעם בחוג הנוסף. יש לוודא שהקורסים אליהם/ן הם/ן נרשמים/ות בחוג הנוסף **אינם חופפים** בזמן לקורסים להם הם/ן רשומים/ות במשפטים. כמו כן, מומלץ מאד לוודא שמועדי הבחינות לקורסים במשפטים **לא מתנגשים** עם מועדי הבחינות בחוג השני. במקרה של התנגשות כזו התלמיד/ה ת/יוכל להיבחן במשפטים במועד א' ובחוג השני במועד ב', או להיפך.
* **תלמידי/ות תכנית "משפטים ומדעי הרוח"** ילמדו בנוסף קורס ייעודי "מבוא למשפטים ורוח". הרישום יתבצע באופן אוטומטי ע"י המזכירות. אין להירשם לקורס אחר באותן שעות.
* **רמת פטור באנגלית/בעברית** תלמידים/ות ברמת "מתקדמים ב' " בעברית/אנגלית, חייבים/ות להגיע לרמת פטור עד סוף שנת הלימודים תשפ"ד. ניתן להגיע לרמת פטור באנגלית באמצעות רישום לקורס אנגלית [ביחידה ללימודי שפות](https://www3.tau.ac.il/foreign-languages/index.php/registration-he) באופן עצמאי או באמצעות החלופות המפורטות [בקישור](https://languages.tau.ac.il/english).
* **תוצאות הרישום ופרסומן *-*** תוצאות המקצה הראשון יופיעו באתר הבידינג ביום שני 11.9.23 בשעות הערב. תוצאות המקצה השני יופיעו גם באתר הבידינג וגם במידע האישי ביום רביעי 20.9.23 בשעות הערב.

בכל שאלה, הינכם/ן מוזמנים/ות לפנות לאורית שלו, מזכירת שנה **א'** במיילorrits@tauex.tau.ac.il ובטלפון 03-6405898 .

לפני סיום, אנו ממליצים לכם/ן בחום לעיין [בתקנון הלימודים](https://law.tau.ac.il/sites/law.tau.ac.il/files/media_server/law_heb/yedion2023-24/takanon2023-24.pdf) וכן להיכנס לאתר האוניברסיטה, בו תוכלו למצוא מידע מלא ומפורט כדי לאפשר לכם [כניסה קלה ללימודים](https://welcome.tau.ac.il/).

בברכת שנת לימודים פורייה ובהצלחה,



מיכל גורדון- קרת

ס' ראש מנהל פקולטה לתלמידים והוראה

וצוות מזכירות תלמידים